ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ 1ου ΕΠΑ.Λ. ΕΛΕΥΣΙΝΑΣ

# Προσέλευση και αποχώρηση

* Το 1Ο ΕΠΑ.Λ Ελευσίνας λειτουργεί απο τις 08:15 πμ μέχρι τις 14:00 μμ .
* Όλοι οι μαθητές οφείλουν να παρευρίσκονται έγκαιρα στο σχολείο. Αν κάποιοι μαθητές καθυστερήσουν και η καθυστέρηση οφείλεται αποδεδειγμένα σε λόγους για τους οποίους δεν ευθύνονται οι ίδιοι όπως για παράδειγμα καθυστέρηση του λεωφορείου, οφείλουν να απευθύνονται στους διευθυντή/υποδιευθυντές που θα κρίνουν αν θα εισέλθουν στην τάξη.
* Μετά την πρωινή συγκέντρωση οι πόρτες του προαυλίου κλείνουν στις 8.30, και η έξοδος των μαθητών απαγορεύεται αυστηρά.
* Άδεια απουσίας δίδεται μόνο από την διεύθυνση του σχολείου για ειδικούς λόγους, μετά από αίτηση του μαθητή. Η άδεια απουσίας χορηγείται γραπτώς, ενημερώνεται ο κηδεμόνας και σημειώνεται στο απουσιολόγιο.

# Παραμονή στο σχολικό χώρο

* Οποιοσδήποτε δεν ανήκει στη σχολική κοινότητα του Λυκείου δεν έχει δικαίωμα εισόδου και παραμονής στο χώρο του σχολείου. Οι επισκέπτες (γονείς, προμηθευτές κτλ) πρέπει να απευθύνονται αποκλειστικά στους διευθυντές/υποδιευθυντές ή στον εφημερεύοντα καθηγητή.
* Στο διάλειμμα όλοι οι μαθητές οφείλουν να βγαίνουν στη αυλή του σχολείου. Η τάξη θα κλειδώνεται.

# Απουσία καθηγητή - κενό

* Όταν σε έκτακτες περιπτώσεις δεν γίνεται μάθημα σε κάποιο τμήμα λόγω της απουσίας του καθηγητή η για άλλο λόγο, οι μαθητές δεν πρέπει να ενοχλούν τους συμμαθητές τους και τους καθηγητές που διδάσκουν.

# Έντυπα -διαφημίσεις

* + Απαγορεύεται η κυκλοφορία εντύπων στο χώρο του Σχολείου εκτός των εγκεκριμένων από το ΥΠΕΘ, όπως και η εμπορία και διαφήμιση οποιουδήποτε προϊόντος. Για την ανάρτηση αφισών ή άλλου υλικού στους χώρους του σχολείου οι μαθητές πρέπει να απευθύνονται στο Σύλλογο των καθηγητών και στους διευθυντή/υποδιευθυντές.

# Υποβολή προτάσεων και διεκδίκηση αιτημάτων

* Μέσω της λειτουργίας των μαθητικών κοινοτήτων οι μαθητές θέτουν τα θέματα που τους απασχολούν. Η διεκδίκηση των αιτημάτων τους γίνεται με κόσμιο τρόπο και πάντα στα πλαίσια των ισχυόντων νόμων. Όλα τα μέλη της σχολικής κοινότητας φροντίζουν να λύνουν τα προβλήματά τους με κατανόηση και διάλογο

αποφεύγοντας την ένταση και τις παράνομες πράξεις( καταστροφές, άσκηση σωματικής η ψυχολογικής βίας, παρεμπόδιση εισόδου σε άλλους μαθητές κλπ)

# Αγωγή και συμπεριφορά μαθητών

Το σχολείο είναι χώρος πνευματικής καλλιέργειας γι αυτό:

* + Δεν παρεμποδίζω την κανονική λειτουργία του σχολείου και δεν παραποιώ τα δημόσια έγγραφά του (απουσιολόγια κλπ)
  + Η ώρα του σχολείου ξεκινά από τη στιγμή που εισέρχομαι σε αυτό το πρωί, και τελειώνει όταν αναχωρώ το μεσημέρι. Τόσο στο σχολείο όσο και έξω από αυτό φέρομαι πάντα με ευγένεια και σεβασμό.
  + Δεν καταστρέφω το σχολείο και τον εξοπλισμό του. Σε περίπτωση

πρόκλησης ζημιάς από εμένα, είμαι υποχρεωμένος να την αποκαταστήσω αμέσως.

* + Δεν προκαλώ φθορές στο λεωφορείο, με το οποίο μετακινούμαι από και προς το σχολείο.
  + Συμμετέχω ενεργά στις εκδηλώσεις του σχολείου (εκδρομές, μαθητικές παρελάσεις, σχολικές γιορτές κλπ) και γενικά σε κάθε δραστηριότητα του Σχολείου.
  + Πρέπει να αποφεύγω τις διενέξεις με τους συμμαθητές μου και να λύνω τις οποιεσδήποτε διαφορές μου με τον διάλογο.
  + Δεν ασχημονώ, δεν βωμολοχώ και δεν χειροδικώ.
  + Για οποιοδήποτε πρόβλημα που δεν μπορώ να αντιμετωπίσω καταφεύγω στον εφημερεύοντα καθηγητή, στον υπεύθυνο τμήματος καθηγητή ή τέλος στους διευθυντή/υποδιευθυντές.

# Ασφάλεια και υγιεινή

* + Η προσέλευση στο σχολείο γίνεται με πιστοποιητικό εμβολιασμού, πιστοποιητικό νόσησης λόγω covid-19 ή με την διενέργεια self test δύο φορές την εβδομάδα, δηλωμένα στην πλατφόρμα edupass. (Τρίτη και Παρασκευή).
  + **Η ΧΡΗΣΗ ΤΗΣ ΜΑΣΚΑΣ ΕΙΝΑΙ ΥΠΟΧΡΕΩΤΙΚΗ ΣΕ ΟΛΟΥΣ ΤΟΥΣ ΧΩΡΟΥΣ ΤΟΥ ΣΧΟΛΕΙΟΥ** Σε περίπτωση ανυπακοής υφίσταμαι τις προβλεπόμενες

κυρώσεις.

## ΔΕΝ ΦΕΡΝΩ ΣΤΟ ΣΧΟΛΕΙΟ ΤΟ ΚΙΝΗΤΟ ΜΟΥ ΤΗΛΕΦΩΝΟ

Αν το ξεχάσω ή υπάρχει ανάγκη να το έχω μαζί μου, το απενεργοποιώ το πρωί μόλις μπω στην αυλή του σχολείου και το φυλάω στην τσάντα μου . Η χρήση του κινητού μπορεί να επιβαρύνει την υγεία μου και να παραβιάσει τα ατομικά δικαιώματα των άλλων. Σε περίπτωση ανυπακοής υφίσταμαι τις προβλεπόμενες κυρώσεις.

* + **ΤΟ ΚΑΠΝΙΣΜΑ ΑΠΑΓΟΡΕΥΕΤΑΙ ΑΥΣΤΗΡΑ ΣΤΟΝ ΣΧΟΛΙΚΟ ΧΩΡΟ** Σε περίπτωση ανυπακοής υφίσταμαι τις προβλεπόμενες κυρώσεις.
  + Όταν χρησιμοποιώ για τις μετακινήσεις μηχανή, ή αυτοκίνητο, αυτό παραμένει στο πάρκινγκ έξω από το σχολείο.
  + Χρησιμοποιώ τους κοινόχρηστους χώρους προσεκτικά και πολιτισμένα.
  + Διατηρώ την καθαριότητα μέσα και έξω από το κτίριο, και ρίχνω τα απορρίμματα στους ειδικούς κάδους και τα καλάθια που βρίσκονται στο κτίριο και στο προαύλιο
  + Ποτέ και για κανένα λόγο δεν βγαίνω στο δρόμο στην ώρα λειτουργίας του σχολείου.
  + Παραμένω στο χώρο του σχολείου μέχρι την λήξη των μαθημάτων.

# Στο μάθημα

* + Μπαίνω στην αίθουσα μόλις χτυπήσει το κουδούνι και περιμένω την έναρξη του μαθήματος καθισμένος στο θρανίο μου.

## Φέρνω πάντα τα βιβλία και τα τετράδιά μου στο μάθημα

* + Δεν διακόπτω το μάθημα χωρίς την άδεια του καθηγητή μου. Σηκώνω το χέρι μου και περιμένω την άδεια του καθηγητή μου για να μιλήσω.
  + Όταν δεν καταλαβαίνω κάτι ρωτώ τον καθηγητή μου. Δεν ντρέπομαι και δε φοβάμαι τι θα πουν οι συμμαθητές μου.

# Απουσίες

* + Δεν κάνω απουσίες. **Με 114 και άνω απουσίες είμαι υποχρεωμένος να επαναλάβω την τάξη.**
  + Γνωρίζω ότι οι γονείς μου ενημερώνονται αν υπερβώ τις 30 απουσίες με sms ή e-mail από τον υπεύθυνο καθηγητή του τμήματος.

# Δικαιώματα

## Ζητώ από τους καθηγητές μου

* + Να σέβονται την προσωπικότητά μου.
  + Να μη κάνουν διακρίσεις σε βάρος μου.
  + Να με αντιμετωπίζουν με επιείκεια και κατανόηση.
  + Θέλω να λαμβάνεται υπόψη η γνώμη μου, ιδίως όταν διατυπώνεται ύστερα από διάλογο μέσα στις μαθητικές κοινότητες.

# Κυρώσεις - ποινές

* + - Όταν δε συμμορφώνομαι με τις υποδείξεις των καθηγητών μου και τους κανόνες του σχολείου, θα υποστώ τις κυρώσεις. Αυτές μπορεί να είναι απλή παρατήρηση, επίπληξη, ωριαία αποβολή, αποβολή μια (1) ή δύο (2) ημέρες,

μέχρι και η οριστική απομάκρυνση μου από το σχολείο.